Tornion raatihuone

Tornion raatihuone on Tornion keskustassa sijaitseva Suomen Lapin ainoa raatihuoneena toiminut rakennus. Kun Tornion viides raatihuone paloi 1871, uusi raatihuone päätettiin rakentaa Hallituskadulle. Lääninarkkitehti Frans Wilhelm Lüchowin suunnittelema rakennus valmistui seppämestari L. M. Knoblockin ja nikkarimestari P. O. Ekmanin johdolla 1875. Nikkari- eli sveitsiläistyylisessä rakennuksessa on uusrenessanssin piirteitä. Rakennuksen keskiosa on kaksikerroksinen ja sen harjalla on torni. Raatihuone on toiminut hallinto- ja oikeustalona ja toimistotiloina. Museovirasto on luokitellut raatihuoneen ja Tornion kirkon alueen sekä Rantakadun ja Keskikadun puutalokorttelit Suomen valtakunnallisesti merkittäviin rakennettuihin kulttuuriympäristöihin. Lähteet Aiheesta muualla Kuvia tai muita tiedostoja aiheesta Tornion raatihuone Wikimedia Commonsissa Tornion kirkko ja raatihuone ympäristöineen sekä Rantakadun ja Keskikadun puutalokorttelit (Museovirasto) (Viitattu 9.3.2015) Elinkeinopalvelut Green Linelle - raatihuone jää tyhjilleen (YLE 26.11.2014) (Viitattu 9.3.2015)